Ֆուտբոլի Եվրոպայի առաջնություն 2024

Ֆուտբոլի 2024 թվականի Եվրոպայի առաջնություն ( կամ Եվրո 2024,  ), ֆուտբոլի Եվրոպայի առաջնության 17-րդ խաղարկություն, որին մասնակցում են ՈւԵՖԱ-ի անդամ ազգային հավաքականները։ Խմբային փուլում մասնակցելու են 24 հավաքականներ։ 2018 թվականի սեպտեմբերի 27-ին հայտարարվել է, որ մրցաշարը անցկացվելու է Գերմանիայում։

Հավակնորդներ 
Սկանդինավյան երկրները (Դանիան, Շվեդիան, Նորվեգիան և Ֆինլադիան) մրցաշարի անցկացման համար իրենց ցանկությունն են հայտնել Եվրոպայի 2024 կամ 2028 թվականների առաջնությունները անցկացնելու նպատակով, սակայն Շվեդական ֆուտբոլային միության նախագահ Կարլ-Էրիկ Նիլսոնը չեղարկեց հայտը, պատճառաբանելով՝ որ ինքը չի կարող բավարարել այդ մակարդակի մրցաշարի պահանջները։

Եվրո 2024-ը անցկացնելու իրենց ցանկությունն են հայտնել նաև Նիդերլանդները և Էստոնիան։

Վերջ ի վերջո Եվրո 2024-ը անցկացնելու իրենց պատրաստակամությունը հայտնեցին միայն Թուրքիան և Գերմանիան։ Մրցաշարը հյուրնընկալող պետությունների ընտրությունները տեղի են ունեցել 2018 թվականի սեպտեմբերի 27-ին։ Ընտրությանը մասնակցել են ՈւԵՖԱ-ի կատարողական կոմիտեի 20 անդամներից 17-ը։ Ընտրությունների արդյունքում Գերմանիան ստացել է ձայների ճնշող մեծամասնությունը (12 ձայն), Թուրքիան ստացել է 4 ձայն, մի անդամ էլ ձեռնպահ է մնացել։

Որակավորման փուլ 

Որակավորման փուլը անց է կացվում հետևյալ կերպ․ 5 հավաքականներից կազմված 7 խումբ և 6 հավաքականներից կազմված 3 խումբ։ Որակավորկման փուլին մասնակցել են 53 հավաքականներ։

Եզրափակիչ փուլին մասնակցելու են 24 հավաքականներ, որոնց շարքից Գերմանիայի հավաքականը որպես հյուրընկալող երկիր ավտոմատ կերպով որակավորվել է։ Մնացած 23 ուղեգրերը կխաղարկվեն որակավորման փուլի շրջանակներում՝ որոնցից 20-ը կտրվի խմբում առաջին կամ երկրորդ հորիզոնակաները զբաղեցրած հավաքականներին, 3 էլ փլեյ-օֆֆի միջոցով։ Փլեյ-օֆֆ փուլում մասնակցելու հնարավորություն է տրվելու 2022-23 մրցաշրաջանի Ազգերի լիգայի լավագույն 2 հավաքականներին, որոնց չի հաջողվել մասնակցել եզրափակիչ մրցաշարին՝ որակավորման փուլի ընթացքում։

Որակավորման փուլի վիճակահանությունը տեղի է ունեցել 2022 թվականի հոկտեմբերի 9-ին, եզրափակիչ փուլի վիճակահանությունը տեղի կունենա 2023 թվականին։

Ռուսաստանի հավաքականը որակազրկվել է Ռուսաստանի՝ Ուկրաինա ներխուժման պատճառով, այդ կերպ Ռուսաստանը 2000 թվականից ի վեր առաջին անգամ բաց կթողնի մրցաշարը։

Որակավորվել են եզրափակիչ փուլ

Մարզադաշտեր

Վիճակահանություն 
Եզրափակիչ մրցաշարի վիճակահանությունը տեղի կունենա 2023 թվականի դեկտեմբերին՝ Համբուրգ քաղաքում՝ Էլբֆիլհարմոնիայում։  Գերմանիայի հավաքականը տանտիրոջ կարգավիճակում ավտոմատ կերպով գտնվելու է առաջին զամբյուղում և զբաղեցնելու է A1 դիրքը։

Խմբային փուլ 
2022 թվականի մայիսի 10-ին ՈւԵՖԱ-ն հրապարակել է խաղերի օրացույցը, որը իր մեջ ներառված են բացման, կիսաեզրափակիչ և եզրափակիչ հանդիպումների սկսվելու ժամերը։

Առաջին և երկրորդ հորիզոնականները, ինչպես նաև երրորդ հորիզոնականը զբաղեցրած 4 լավագույն հավաքականները կստանան 1/8 եզրափակիչ փուլին մասնակցելու իրավունք։

Հանդիպումների սկսման ժամանակները նշված են Կենտրոնական Եվրոպայի Ամառային Ժամանակով (UTC+2)։

Հավաքականների որակավորման կրիտերիաները 
Խմբային փուլի ավարտից հետո երկու կամ ավել հավաքականների միավորների հավասարության դեպքում հաշվի են առնվում որակավորման հետևյալ կրիտերիաները։

թիմերի միջև կայացած անհատական հանդիպումների ժամանակ հավաքված ամենաշատ միավորները
 թիմերի միջև կայացած անհատական հանդիպումների արդյունքում խփված և բաց թողնված գոլերի առավելագույն տարբերությունը
 թիմերի միջև կայացած անհատական հանդիպումների ժամանակ խփված առավելագույն քանակով գոլերը
եթե 1-3 կրիտերիաներից կիրառումից հետո թիմերը հավասար են վերոնշյալ ցուցանիշներով, ապա կիրառվում են 5-10 կրիտարիաները
 խփված և բաց թողնված գոլերի առավելագույն տարբերությունը խմբային փուլի բոլոր հանդիպումներում
 խփված գոլերի առավելագույն քանակը բոլոր խմբային փուլերի հանդիպումներում 
 հաղթանակների առավելագույն քանակը բոլոր խմբային փուլերի հանդիպումներում
 ֆեյր-փլեյ կարգապահական միավորների նվազագույն քանակը (1 միավոր՝ դեղին քարտի դեպքում, 3 միավոր՝ կարմիր քարտի դեպքում և 3 միավոր՝ երկու դեղին քարտերի արդյունքում խաղադաշտը լքելու համար)
 թիմի դիրքը որակավորման փուլի ընդհանուր ռեյտինգով
 եթե խմբային փուլի վերջին ռաունդում երկու թիմեր ունենալով հավասար միավորներ ինչպես նաև խփաց և բաց թողնված գոլերի հավասար քանակ մրցում են միմյանց դեմ, և խաղը ավարտվում է ոչ-ոքի, ապա իրենց դիրքը որոշվում է հետխաղյա 11-մետրանոցներով

Երրորդ հորիզոնականը զբաղեցրած լավագույն թիմերի որակավորման կրիտերիաները 
Իրենց խմբերում 3-րդ հորիզոնականը զբաղեցրած 4 լավագույն թիմերը անցումը փլեյ-օֆֆ որոշվում է հետևյալ կրիտերիաներով․

 խմբային փուլի շրջանակներում վաստակած միավորների առավելագույն քանակը
 խփված և բաց թողնված գոլերի առավելագույն տարբերությունը խմբային փուլի հանդիպումներում
 խփված գոլերի առավելագույն քանակը խմբային փուլի հանդիպումներում
 հաղթանակների առավելագույն քանակը խմբային փուլի հանդիպումներում
 ֆեյր-փլեյ կարգապահական միավորների նվազագույն քանակը (1 միավոր՝ դեղին քարտի դեպքում, 3 միավոր՝ կարմիր քարտի դեպքում և 3 միավոր՝ երկու դեղին քարտերի արդյունքում խաղադաշտը լքելու համար)
 թիմի դիրքը որակավորման փուլի ընդհանուր ռեյտինգով

Խումբ A

Խումբ B

Խումբ C

Խումբ D

Խումբ E

Խումբ F

Փլեյ-օֆֆ 

Փլեյ-օֆֆ փուլը սկսվում է խմբային փուլի ավարտից հետո  և անցկացվում է օլիմպիական համակարգով։ Եթե այս փուլում հիմնական ժամանակի ավարտից հետո հանդիպումը ավարտվում է ոչ-ոքի արդյունքով, նշանակվում է լրացուցիչ ժամանակ (երկու խաղակես՝ յուրաքանչյուրը 15 րոպեյով)։ Եթե լրացուցիչ ժամանակի ավարտից հետո հաշիվը մնում է հավասար, ապա հաղթողը որոշվում է հետխաղյա 11-մետրանոցներով։

Խմբային փուլում երրորդ տեղը գրաված թիմերի հնարավոր կոմբինացիաները 1/8 եզրափակչում։

Հանդիպումների սկսման ժամանակները նշված են Տեղական Ժամանակով (UTC+2)։

Խաղերի ցանց

1/8 եզրափակիչ

Քառորդ եզրափակիչ

Կիսաեզրափակիչ

Եզրափակիչ

Ծանոթագրություններ

Նշումներ 

Ֆուտբոլը Գերմանիայում
Գերմանիայում անցկացված միջազգային ֆուտբոլային մրցություններ
2024
Գերմանիայում անցկացված միջազգային սպորտային մրցություններ
Ֆուտբոլը Եվրոպայում
Ֆուտբոլի Եվրոպայի առաջնություններ
Հուլիսի իրադարձություններ